《买菊叹》
明代·符锡

世人有钱剩沽酒，笑我无钱还置菊。酒酣适意虽一时，菊在时堪弄寒馥。

岂知根株一拔不可回，坐使茎叶日瘁令心哀。唴渠本是东篱伴，何缘开傍黄金台。

君不见牡丹花，东风一夜生锦葩。沉香词客经品题，芳声美誉流天涯。

又不见青菊蕊，世人有眼那识女。不如还汝东篱下，老与葛巾作宾主。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。